open-index/open-wikipedia-markdown huggingface dataset:
Madonna met Kind

thumb|right|300px|Madonna met Kind van Michelangelo

Up et altaar van de zudelikke zybeuke van d’Onze-Lieve-Vrouwekerke in Brugge stoat et beeld van de **Madonna met Kind** van den Italioanse kunstenoare Michelangelo Buonarotti (6 moarte 1475, Caprese - 18 februoari 1564, Rome). Et beeld is 128&nbsp;cm oge en is gemakt van marmer van Carrara.

Michelangelo was 26 joar oud ost ie an ‘t beeld begost is. 't Was de periode van z'n David en een poar joar vodat ie z'n Piëta vo de Sint-Pietersbasiliek in Rome gekapt eet. De *Madonna met Kind* was ôorsproenkelik bestemd voar in den Duomo van Siena, moar et werd uutendelik verkocht in 1506 an de Brugse koapman Jan Mouscron die up da moment in Toscane zakens deed. Em liet et per boat noa Brugge kommen en je schoenk et in 1514 an de Onze-Lieve-Vrouwekerke.

*Madonna met Kind* is et ènigste beeld van Michelangelo da binst z'n leven uut Italië weggegoan is. Doarom zeggen de Bruggeliengn soms da et et ènigste beeld van de kunstenoare is “an deze kant van de Alpn”. Moa da is eigenlik nie woar: der zyn nog 2 beeldn in ’t Louvre in Parys en der is oak nog een beeld in de Hermitage in Sint-Petersburg da vermoedelik oak van em zoe kunnen zien. 
Zowel de Franse os de Duutsers en 't beeld probeern mee te pakkn, mo 't is oltyd no Brugge weregekèèrd. In 1877 is 't er oak nog een poginge gewist vo et beeld wa zediger te maken deur un 'sluiertje' vo ut pietje van Jezus te plakkn, moar da en ze were weg moetn doen omda der te vele protest kwam. 

’t Is un beeld in Florentynse renaissance-stijl. De Madonna straalt kracht en èènvoud uut, de plôoien van eur klèèd zyn hèèl gedetailleerd uutgewerkt. Jezus is an ’t dromen en eet d’and van ze moeder vaste. Michelangelo bedoelde mè z'n *Madonna met Kind* et vers uut den bybel uut te beeldn ‘Maria bewaarde dit alles in haar hart en dacht hierover na’ (Lucas, 2, 19).
Sint-Nikloajkerke (Mêesn)

thumb|right|500px|De kerke va Mêesn, gezien vanuut de Ryselstroate

De **Sint-Nikloajkerke** (Nederlands: **Sint-Niklaaskerk)** is d'ênigste kerke van Mêesn. Ze volt, van in de wyde omtrek, op deur neurn top in de vorme van e koepel. Doarom is neur bynoame * 'n Dikkop *. 

## Geschiedenisse

*D'ôorsprounkelyke kerke bestoeg ol sedert 1057. Ounder de kerke legt er e romaanse crypte uut diezelfsn 11stn êeuw. Die crypte is 't ênigste beschermde monument (sedert 1939) va Mêesn. In de crypte legt er ouk e grafstêen ter êre van Adela van Mêesn. 
*In 'n Êestn Weireldôorlog wos de crypte een oofdkwartier van de Duutsche. Tusschen december 1914 en februoari 1915 wos Adolf Hitler, toene nog korporoal, in de Betlehem'oeve gekazerneerd, nie verre van de Sint-Nikloajkerke. Hitler ad e schilderytje van de ruïnes van de kerke gemakt; 't angt een kopie van da schilderytje in 't geschiedkundig museum van Mêesn.
*De kerke, lyk of da ze d'r nu uutziet, bestoat sedert 1928. Ze wos hêle eropgebouwd, want ze wos in 'n Êestn Weireldôorlog hêlegansn kapot geschootn. 

## Interieur

* In 'n tôorn van de kerke is 't er e beioard me mêer of 50 klokkn. Die beioard wos e joarenlank initiatief van e Mêesnoare, Albert Ghekiere, die overol te weireld op zoek gienk achter geld om de beioard te fienanciern. Êen van de klokkn wos ingezegend deur paus Johannes Paulus II by ze bezoek an Ieper in 1985. Ieder kart speelt de beioard e liedje van êen van de landn die meidein an 'n Êestn Weireldôorlog.
* In de kerk zelve angt er e geelkopern luuster by 'n inkom. Die luuster is gemakt deur Otto Meyer, e katholiekn Duutschn soldoat uut 'n Êestn Weireldôorlog die dankboar wos dattn de Twidde slag om Mêesn overleefd adde.
Oygem

miniatuur|St Brixusplein, Oygem
**Oygem** es 'n perochie mè 3500 inweuners en es 'n dêelgemêente van Wielsbeke in de provincie West-Vloandern in België.

Oygem ligt an de voart die lôopt van de Leie toot an Roeseloare. In Oygem is 't er wuk 'n sas.
Deur zyn ligginge an de Leie woarn der ier wuk veel vlasboern. In 2006 è de latstne, Frans Tack, an zyn 64ste ip pensioen gegoan.

Nui è Oygem gin ne pastre mè. De latste pastre, Gerard Daneels ès ter mee eutgeskêt.

Oygem è wuk ol 'n poar goe kereurs vwurtgebrocht. De gekenstn ès Niko Eeckhout, 'n Belgiesn kampioen. Mo wuk Hendrik Devos es gekend en wuk Eric Leman, dien weunde wo da nui bêenouwerie Luc è in de Rôosbeekstroate.
## Beziensweirdigheedn
:15px *Kykt noa [[Bouwkundig erfgoed in Ôoigem|Bouwkundig erfgoed in Oygem]]*
Poaliengbeke

|thumb|right|De Poaliengbeke vanuut de lucht ezien
|-
|thumb|right|Plakkoate an 'n inkom
|-
|}

De **Poaliengbeke** is e combinoasche va woater en bus die tusschn Zillebeke, Ollebeke en Vormezêle ligt. 't Is 't grotste provinschedoming van West-Vloandern, me ze 236 ectoare.

## Geschiedenisse
Wuk da nie vele menschn weetn, is dat de Poaliengbeke e voart is dan ze uutegroavn en roend d'êeuwwisselienge van 19sn en 20sn êeuwe. De bedoelienge wos voen Yper te verbienn me de Leie in Koomn. Da wos gemakkelikker ezeid of edoan omdat deur 'n slichn oendergroend d'oevers ossan were invieln. 'n Êestn Weireldôorloge et er definitief vôorn ezord da de plann nie uutevoerd rochtn. Nu ku je nog 't één en 't ander zien van die pogiengn: 't zyn nog twêe sluuzn en een stiksje van voart over ('n Droogn Voart).

In 1973 is 't gebied oopnesteld voen 't grô publiek. In 't begun wos er 70 ectoare, mo deur 'n ankoop van stikkn bus en boeregroend, is 't vermidderd toet wuk da 't nu is.

## Bezigoudienge
Buutn wandeln, zyn der oek nog aar diengn:
* E speelbus
* Cafetaria en restorang
* Speelpling
* 't Begunn en 't passeern va vele véloroutes

## Externe koppelienge
*De Poaliengbeke op de site van de Provincie West-Vloandern
1079

1076 - 1077 - 1078 - **1079** - 1080 - 1081 - 1082
't Joar **1079** is 't 79e joar in de 11e eeuwe volgenst de christelikke joartellienge.
## Geboorn
## Gestorvn
*Adela van Mêesn
1475

1472 - 1473 - 1474 - **1475** - 1476 - 1477 - 1478
## Geboorn
;moarte
* 6 - Michelangelo Buonarroti
;ogustus
* 6 - Jan de Witte
;november
* 11 - Paus Leo X

## Gestorvn
;meie
* 6 - Dieric Bouts
18 februoari

**18 februoari** is de 49stn dag van 't joar in de Gregorioansche kalender. Der volgn nog 316 doagn (317 doagn in e schrikkeljoar) toet 't ende van 't joar.
## Geboorn
*1526 - Charles de l'Écluse, Vlamsche plantkundign en dokteur 
*1980 - Piet De Bel, West-Vlamsche basketter

## Gestorvn
* 1564 - Michelangelo Buonarroti
1564

1561 - 1562 - 1563 - **1564** - 1565 - 1566 - 1567
't Joar **1564** is 't 64e joar in de 16e eeuwe volgenst de christelikke joartellienge.
## Geboorn
;moarte
* 24 - Lodewyk Maekeblyde
## Gestorvn
;februoari
* 18 - Michelangelo Buonarroti
;meie
* 27 - Johan Calving
;juli
* 27 - Ferdinand I van et Illig Rôoms Ryk
Kemmel

**Kemmel** is e dorptje in de Belgische provinsje West-Vloandern en e dêelgemêente van Euvelland. In de dêelgemêente Kemmel stoat 't gemêentuus van de fuusjegemêente en zyn de gemêentelikke administratieve dienstn evestigd, juste lik 't poliesjekantôor en de post. Kemmel et juuste mêer of 1000 iweuners.

De bynoame van de Kemmelnoars is de *Goapers* en by da 't schynt zoudt die noame egeevn zyn deur d'Yperliengn. 't Zoudt ôois e keir e keirel va Kemmel nor Yper egoan zyn die ezô ounder 'n indruk wos van d'Alletorre da ze mound oopnviel va verwounderienge.

## Beziensweirdigheedn
:15px *Kykt noa [[Bouwkundig erfgoed in Kemmel]]*
* De Kemmelberg
* 'n Dries: plingsje up de platse
* De Warande

## Externe koppelienge
*http://www.heuvelland.be/
Jozef Verhaeghe (1927)

**Jozef Verhaeghe** is in Toeroet geboren in 1925. In 1990 estie ols directeur van 't VTI van Toeroet ip pensioen gegoan.

## Jeugd
Zen oeders an ne toebakwinkel in de Ryselstrate. Ie was den oedsten van zesse. Zen vader was intellectueel ingesteld en Vlamsgezind, en ie nam zen jounges al vroeg mee no voordrachten van 't Davidsfonds. 

## Ipleidinge
Jozef dei zen lagere schole in d'Oefenschole in Torhout, en derachter zen middelbaar in 't Sint-Jozef, ook in Torhout. 

Ip zen veertiende gienk em no't voorbereidend jaar van de legere normaalschole. En ton ging em no Antwerpen voe regent wiskunde, wetenschappen, iconomie. Omwille van de twidden wereldoorloge is 't endexamen uutgesteld gewist. Ie werkte daorom een endje by Bruggen en Wegen in Brugge. 

Uutendelik gerocht em in 1946 an ze diplom van regent wiskunde.

## Carriere
Jozef is zen carrière gestart in de Vrye Technische schooln Depoorter in Deinze.
*In 1949 wierd em anveird in 't VTI in Brugge voe ne fulltime in Brugge, en nog zes euren surplus in 't filiaal in Torhout.
*In de jaren '60 had em nog een byjobtje in 't Margareta-Maria-instituut in Kortemark. 
*In 1968 was 't VTI in Torhout al zodanig gegroeid dat er een plekke kwam voor nen ounderdirecteur, wovoor Jozef anveird wier. Azo et em van dichte in invoeringe van 't VSO mee gemakt, alsook de computer. 
*In 1986 is em directeur geworn. Ie richte een 7de jaar auto-illetriek ip.
*Vanaf 1990 is em ip pensioen.

## Bronne
ANCKAERT, F. et al., Vrij Technisch Instituut Sint-Aloysius Torhout. 1947-1997, uutgegeven by Uitgeverij Emiel Decock, Aartrijke, 1997.
1009

1006 - 1007 - 1008 - **1009** - 1010 - 1011 - 1012
't Joar **1009** is 't 9e joar in de 11e eeuwe volgenst de christelikke joartellienge.
## Geboorn
*Adela van Mêesn (gestorvn 1079)

## Gestorvn
Jozef Verhaeghe

* Jozef Verhaeghe van 1919 uut Iengelmunstr, de soldoat die in meie 1940 allêne de Duutsers an de Leieslag tegenhouden eit
* Jozef Verhaeghe van 1927 uut Toeroet, directeur ip pensioen van 't VTI in Toeroet
1917

1914 - 1915 - 1916 - **1917** - 1918 - 1919 - 1920
't Joar **1917** is 't 17e joar in de 20e eeuwe volgenst de christelikke joartellienge.
## Gebeurtenissn

thumb|Schilderye van Marc-Henry Meunier ''De zoeklichten'', 1917
;Juli
* 31: Tussn Yper en Langemark begunn de Brittn me den Derdn Slag by Yper.
## Geboorn
## Gestorvn
;juni
* 7 - William Redmond, gesneuveld by De Twêede slag om Mêesn.
;november
* 17 - Auguste Rodin, Franschn beeldhouwer
Unilin Groep

**Unilin Groep** is e Belgisch bedryf. 't Is e spoanploaten- en laminoatfabrikant, gevestigd in Wielsbeke. D'r werk'n mêer dan 2300 menschen. De groep is ounderverdêeld in departementn lik Unilin Decor en Unilin Flooring. Êen van de topmann is Frans De Cock.

## Geschiedenisse
* Unilin (Union de lin) is gesticht de vufdn van moarte 1960 deur verschillende vlasmesjangs die kapot an 't goan woaren in de joaren viftig.
** Dat de stichters uut verschillige families kwaamn is ol bezounder, want in West-Vloandern wos da mêestol 't geval ni. De families Thiers en Van Canneyt woarn de belangrykste takk'n: tôpe oan ze zeevne van de 22 oprichters. Andere stichtnde families woaren Vanacker, Verbeke en De Cock. 
**'t Startkapitoal wos 28 miljoen oude Belgische frangs.
**Ze begosten mè van vlasafvol (lemen en kroten), leemploaten te moaken. Doavôorn wirden de lemen gemiengeld me kolle, geprest, gedrôogd, geschuurd en ip moate gezoagd. Loater evolueerde da noa spoanploaten, etzelfde principe, moa ip boasis van gemeulen outbitjes omdat de lemen nie mêe te krygen woaren en da leemploaten eigenlyk vroot slichte ploaten woaren.
* Frans De Cock komt in 1969 by Unilin die ôok voe diversificoatie zorgde: ze woaren van d' êeste om spoanploaten af te wirken (Unilin Decor) en voe de Quickstep vloerlaminoaten ip de markt te bryngn. 
* In 1998 oalde Unilin Tivapan, ne concurrent van Unilin Decor, binn' ten nodêle va Spano. Da veroal oat e roar kantje omda Thiers en Verstraete die firma oan ipgericht en nu zelve andêelouder woarn van Unilin.
* Vanof de joarn '90 zyn der ôok vele spanniengn met en andere grôte oundernemersfamilie: Beaulieu, die ulder veel loater in den MDF en laminoaten gesmeten oan. Beaulieu is eigenoare van Berry Floor en d'r kommn processen tegen Unilin da eigenoare is van concurrent Quick-Step (laminoatvloern van Unilin Flooring). Unilin won.
* In 2005 es den Unilin Groep overgekocht deur Mohawk Industries, een Amerikoanschen groep, voe 2,22 miljard euro.

## Externe koppelienge
* Officieeln website
Kanunnikse

**'t Kanunnikse** was een heerlykheid, en is verzekers tope ountstaan met 't Proosse in 't ende van d'elfd'eeuwe. Der is gin iprichtingskeure van bekend. Ze strekte uut over delen van de stad Brugge en prochies van 't Brugse Vrye. Vier kanunniken-tournarissen die om toer zetelden bemanden de vierschare.

D'hoge rechtsprake wier overgelaten an de vierschare van 't Proosse, mo 't Kanunnikse dei wel de voorounderzoeken. Beroep tegen under vonnissen was meuglik by de Raad van Vlaandern. De baljuw, ounderbaljuw, griffier en ountvanger waren dezelfste lik van 't Proosse. 

## Bronne
VANDERMAESEN, M., Overzicht van de archieven en verzamelingen van het Rijksarchief te Brugge. Archiefvormers in de gerechtelijke arroundissementen Brugge, Ieper en Veurne. Deel I Archieven van overheidsinstellingen tot 1795, uutgegeven deur 't Algemeen Rijksarchief, Brussel, 2001.
Kapelle

* Sint-Pieters-Kapelle: volkse benoamienge voun die dêelgemêente van Middelkerke
* Schuferskapelle: volkse benoamienge voun die dêelgemêente van Tielt
* Kapelle-de-Groote: de Frans-Vlamsche gemeente *Cappelle-la-Grande*
* Kapelle (Holland): Hollandse gemeente in de provincie Zêeland
* Kapelle: olgemene noame vo e klene bidplekke die nie an e prochje en es geboundn
Lodewijk van Berquem

[thumb|Diamantmuseum ip d' [Ankerplatse in Brugge]]
De moderne diamantslypery werd in Brugge utgevoenden deur den goedsmid **Lodewijk van Berquem** in 1476.  Em voend de tekniek uut vô diamantn te slypen me diamantpoeier en droaiende schyven.  Je was ôok den êestn die diamantn perfect symmetries begost te slypen, lik da nu nog oltyd gebeurt.

Der wordt meldienge gemaakt van een somme van 3000 dukoatn die Karel den Stoutn betoalde an Lodewijk vô drie diamantn te slypen volgens z'n nieuwe methode.

Et woaren lêerlingen van de Brugse mêester die loater noar Antwerpn en Amsterdam verûusdigen en die twêe steden ielpn uutgroeien toet de wèreldcentra van de diamant dan ze nu nog zyn.

In 't Brugs diamantmuseum ip d' Ankerplatse is den atelier van Lodewijk van Berquem te zien.
Tim Owens

thumb|right|Tim Owens
**Tim 'Ripper' Owens** (Akron, 13 september 1967) es nen Amerikoansen zanger by heavy metal bands lyk Iced Earth, Beyond Fear en Judas Priest.

## Biografie
Owens zong by British Steel, een groepke da covers speelde van Judas Priest. Ie zong ôok by heavy metal band Winter's Bane. In 1996 werd ie opgemerkt tijdens êen van zyn optredens deur twêe moatn van Judas Priest drummer Scot Travis. Ie mocht auditie doene en verving als leadzanger de vertrokkn Rob Halford. Me Judas Priest nam Owens twêe studioalbums en twêe livealbums op. In 2001 kwam de film Rock Star uit, die loskes es gebaseerd ip Owens' carrière.

In 2003 verênigde Judas Priest zich ipnieuw met Halford en Owens verliet de groep om leadzanger Matthew Barlow in Iced Earth te vervangen.

Sinds 2005 zingt Owens in zyn eigen groep Beyond Fear, tegoare met zyn oud-collega Dennis Hayes.

Owens it een stemme waarmee dat ie veel verschillnde toonoogten aankan. Ie zong overtyd in et koor van de schole. Ie es met het talent geboren om oge te kunn zingn en oge nootn aan te kunn.

De bynoame 'The Ripper' komt van Owens zyn favoriet lieke van Judas Priest en dus niet omdat ie vrouwn vermoordt in serie.

In december 2007 heeft Tim Owens were moetn aanzetn bie Iced Earth omdat Matt Barlow es teruggekèrd. Ie es verzeker een bitje gefrustreerd ant kommen want da es al de tweede kèr dat ze em buutensmitten na twee cd's.

## Discografie
* Winter's Bane - Heart of a killer (1993) 
* Judas Priest - Jugulator (1997) 
* Judas Priest - Live Meltdown (live album 1998) 
* Judas Priest - Demolition (2001) 
* Judas Priest - Life in London (live album and dvd, 2003) 
* Judas Priest - Metalogy (4 liedjes) 
* Iced Earth - The Glorieus Burden (2004) 
* Beyond Fear - Beyond Fear (2006)
* Iced Earth - Framing Armageddon(2007)

## Externe koppelienge
* Zinne website
Werkn

**Werkn** is e landelik dorptje in 't midden van de Belgische provinsje West-Vloandern en e deelgemeente van Kortemark. Werken fusioneerde t'ope me Zarren begun 1971 toet de gemeente Zarrn-Werkn, moa die gemeente is in 1977 were ipgeheven en de twee werdn e deelgemeente van Kortemark.

## Attraksjes
:15px *Kykt noa [[Bouwkundig erfgoed in Werkn]]*
* De gotische Sint-Martinuskerke, geleegn op 't neerhof van e motte (den "Hoge Andjoen"). De motte zelve ligt en stik of twientig meter verder.
* De Kruisstraatmeuln of Berghes meuln, ne stoakmeuln uut 1773.
* Jeugduus De Zunne. 

Image:Werken - Sint-Martinuskerk 1.jpg|Sint-Martinuskerke
Image:Werken - Sint-Martinuskerk 2.jpg|Sint-Martinuskerke en kerkhof


Image:Werken - Kruisstraatmolen 1.jpg|Kruisstraatmeuln
Image:Werken - Town hall.jpg|Vroegere gemeentuus
Remi Claeys

**Remi Claeys** is een fabrieke die in Lichtervelde ligt, ze moakn doa twuk van aluminiumne profieln. Ze zyn marktleider in de productie va ôogfrequent gelaste buuzn.

## Geschiedenisse
*1949 - Remi Claeys loat een fabriek voo stoaln buuzn bouwn in Lichtervelde.
*1953 - De zoakn goan goed, en der komt een nieuwe linne by.
*1957 - Remi Claeys begunt me aluminium als groundstoffe, in 1972 kwaam ter een koudwalserie voo dunne aluminiumploatn. Het grôte vôordêel va alumninum es dat et em gedroagt gelyk metoal, moar dat et vrêe lichte es.
* In 1975 ein ze under ofdêelienge 'stoalne buuzn' verkocht en vanof ton deen ze ollêene moa aluminium
* Ip het moment ein ze 3 productieofdêeliengn: êen in Lichtervelde, êen in Duutsland (Remscheid) en êen in Amerika.

## Productn
Remi Claeys makt de groundstoffn: aluminiumne buuzn, die gebruukt weirdn voo ollerlie eindproduktn, gelyk lêern, stygers, tuunmeubels, velokoaders, skistokkn, rolgordynn...

## Externe koppelienge
*Officieeln website
Proosse

**'t Proosse** of meer officieel de Proosdie van Sint-Donaas was e kerkelikke heerlikeid omdat 't in leen gegeven was an ne geestelikken hoge piet, de proost van Sint-Donaas. 
D'oudste vermeldinge van de wet en de redenaars van dienen heerlikeid dateren van 1067. 

't Proosse bestound uut een hele reke enclaves met nen eigen wet in Brugge, en binn de kasselryn van 't Brugse Vrye, Veurne, Sint-Winoksbergn, Broekburg, Kassel, Belle, Rysel, Kortryk, en den Oudburg van Gent. 

Voe 't bestier wier de proost bygestaan deur ne baljuw en 28 raadsheren die hier redenoars genaamd wiern. De voorzitter wier president genaamd. 

't Proosse had een leenhof en e vierschare, olle twee met zeven schepens. Da leênhof ressorteerde ounder de Wetachtige kamer van Vlaandern, en had vuuf oundergeschikte leenhoven. De vierschare bezat zowel hoge, middele als lege rechtsprake. In criminele zaken was ze bevoegd voe d'uutsprake en voe d'uutvoeringe van kapitale vonnissen (dôodstraffen dus).

## Bronne
VANDERMAESEN, M., Overzicht van de archieven en verzamelingen van het Rijksarchief te Brugge, Archiefvormers in de gerechtelijke arrondissementen Brugge, Ieper en Veurne, deel I, Archieven van overheidsinstellingen tot 1795, uutgegeven deur 't Algemeen Rijksarchief, Brussel, 2001.
Flor Barbry's Volkstoneel voor Frans-Vlaanderen

|thumb|350px|Uut 't stik Menschen lyk wyder (1958-1959). Me Flor Barbry in de rolle va paster.
|}

 
**Flor Barbry's Volkstoneel voor Frans-Vlaanderen** (Frans: *Théâtre populaire pour la Flandre française de Flor Barbry*) is e tonêelgezelschap van amateurs da optreedt in West-Vloandern e surtout in Frans-Vloandern. 

Nunder doel is om 't West-Vlams levendig t'oudn, ol weerskantn van *[[de Schreve]]*. Deur de verfranschieng van Frans-Vloandern wos 't er doar ol sedert 'n achttiensn êeuw gèn Vlams theoater ne mè. Ze speeln in 't Westouters dialect en lettn styf goed op dan der nie te vele 'vrèmde' wôordn in kommn.

## Geschiedenisse
thumb|left|200px|Affiche van 't ollerêerste stik
't Gezelschap is eigentlik egroeid uut de verênigieng *De Verbroedering* uut Westouter. 't Gezelschap noemde loater va tyd *Volkstoneel voor Frans-Vlaanderen* en azo bestoat et ol sedert 1954. 
't Êeste stik da ze opvoernde, wos *Woa dat de Sterre bleef stille stoan* va Felix Timmermans, in december 1954.
In 1986, achter de dôod va Flor Barbry, en ze 't na nem vernoemd. Barbry wos ni ollêne êen van d'oprichters, moar oek schryver, vertoaler, acteur e regisseur. Vanof da moment e Greta Barbry, ze dochter, de leidieng overenoomn, toet da ze stierf in 1999. Vanof ton, toet nu nog ossan, zyn der vier menschen verantwôordelik. Roland Delannoy, e schôonzeune va Flor Barbry, is de vôorzitter.

## Erkennieng
't Volkstoneel woun in 1980 de 11ste André Demedtsprys.

## Externe koppelienge
* Officieeln website

## Bronn
Earth Explorer

thumb|Ingang domein
**Earth explorer** es een overdekt recreatiedoming in Ostende. 't Es een oentdekkiengspark, in die zin da je zelve betrokkn zyt in de attraksjes. Het centrale thema zyn de vier nateurelementn: *eirde, woater, vier en wind*. 't Go de latste tyd ni echt mè Earth Explorer: in januoari en de provinsje en de stad Ostende under andèèln in de zake verkocht an een Iengelsche firma vor èèn euro. 

## Geschiedenisse
Earth Explorer es 't er gekomn ip initiatief va Dirk Frimout en is e gevolg van zyn ruumtemissie woarin dat ie de planete eirde bestudeerd et.

## Bezienswoardigheedn
Olle bezienswoardigheedn zyn ipgebouwd roend de nateurelementn
* **Eirde**: je ku voeln oe da een eirdbevienge voelt, e masjien da o je derop spriengt dad et je schoale van Richter meet, ...
* **Woater**: met e oenderzeeër verken je d' oceoann.
* **Vier**: met e bootje goa je zogezeid mee met e lavastrome
* **Wind**: makt zelve e tornado mee, in e schuulkelder 
* doarnoast e je nog ollerlie kleene educatieve attraksjes.

Earth Explorer is eigenlik voornoamelik vo kienders bedoeld, mo ogre leeftydn zyn ook welgekomn. 't Ed etwa weg van Technopolis.

## Externe koppelienge
* Officieeln website
Kastêel van Moerkerke

thumb|Kastêel van Moerkerke
Et **Kastêel van Moerkerke** es een kastêel dat in Moerkerke ligt, e dêelgemêente va Damme.

## Geschiedenisse va Moerkerke

Den érste ki da Moerkerke vermeld stoat is in 1100 deur ne bisschop van Doornik. Dorin stoater da Moerkerke één va de vier kappelln woar van Oostkerke.

An tende van den 12e eeuwe was Moerkerke verzekerst een onafhankelijke parochie na datter een zekere branddyk gebouwd is. Dien dyk wo nen defensieven dyk, bedoeld vo die streke te beschermn tegen overstromingn.

De naam Moerkerke betekent feitelijk "kerke in moerassige streke". Moerkerke was ne heerlykheid die in leen gehoudn werd va de graaf van Vlaanderen.  

## Het Kastêel va Moerkerke deur d'eeuwn

In de loop van d'eeuwen kwam 't kastêel van Moerkerke in d'anden van verschillende families.
* In de 14e eeuwe kreeg de familie "van Praet" 't kastêel van de familie "van Moerkerke".  
* In de 16e eeuwe werd 't kastêel twee kêren verkocht.  
* In 1587 kwam heel 't spil in anden van een Spoansen edelman, Clemens van Castilië, die heel den boel serieus é verbouwd eigentlijk.
* In de 17e eeuwe werd da ton weerol verkocht.  
* En in 1700 kwam da ton eindelijk in anden van Pierre de la Vilette. Philippe François d'Hanins erft da van zijn schoonbroere in 1716; em liet 't kastêel weerol verbouwn.
*In de 19e eeuwe kwam da deur een trouwinge by de familie 't Serclaes de Wommersom die da tusschen 1908 en 1912 opnieuw groundig verbouwd et. Der zyn styf veel verbouwiengen gewist an da kastêel.
*In 1964 kocht Hubert Van den Broeck heel da gebouw en de ground, datter ton vree vervalln bielag, 't wa vree beschaamtelijk. Em restaureerde toede kastêel en breidde het ut tot zyn udige vorm.
* Sedert 1990 wordt 't kastêel beheerd deur een familioal noamloos vennootschap "Heerlijkheid van Moerkerke".
## Externe koppeliengn
*Officiële website
*'t Kastêel van Moerkerke ip Inventaris Bouwkundig Erfgoed
Sjoukje Dufoer

**Sjoukje Dufoer** (Brugge, 5 oktober 1987) is een West-Vlamsche amateur velocoureur.

Ze weunt in Ôostkamp. Ze ree tot passeerde joare by Reigerlo Beirnem. Vo 2007 is ze veranderd van veloclub, z' is gon ryen by Wielerclub Ostende Noordzêe as twidde joars belofte. D'r zittn doar tien meistjes elite en beloftn in diene ploeg, en azo goan ze kunn als ploeg an de grôte koersn meedoen. 

## Carrière
Sjoukje Dufoer rydt ol sedert 2004. Sederton eit ze ol en aantol wedstrydn gewonn:
*2005
**Affligem (2x)
**Lommel
**Stêenokkerzêel
*2006
**Erondegem
*2008
**Incourt 
**Flobecq  
**Affligem 
*2009
**Westkerke  
## Externe koppelienge
*De Wielersite
Grôniengs

150px|right|thumbnail|het Grôniengse toalgebied
**Grôniengs** (in 't Grôniengs: *Grönnegs*) is de noame voer e groep Friso-Saksiese dialectn da ze klappn in e round de Ollandsche provinsje Grôniengn. Oek in de Kop van Drenthe, de Drentsche veenkolonies en ten ôostn van de Friesche gemêente Kollumerland, klappn ze Grôniengs.

't Grôniengs vormt tope me 't Ôostfries een aparte familie Nôord-West-Nedersaksiese dialectn. 't Grôniengs is ountstoan in de stad Grôniengn toun da 't stad in de 15stn eeuw ossan moa mêer invloed krêeg in de Friesche Ommelandn. Toun da stad Grôniengn in 1594 tope mè de Ommelandn wos gevoegd in de provinsje Stad en Lande, krêeg 't Fries in de Ommelandn gèn pôot ne mi an de ground. 't Zelfste zag je gebeurn 200 joar loater in Ôost-Friesland. Moar in olle twêe de gevolln et 't Fries ze spôorn achtergeloatn. Ni ollêne in de zinsbouw, moa ouk in de wôordnschat.
AC/DC

**AC/DC** is een Australische hardrockgroep, ol noemn ze't zeve wel rock 'n roll. Under noame is d' Ingelse ofkortinge vo wisselspanninge/gelykspanninge.

## Geschiedenisse
AC/DC is in 1973 upgericht in Sydney deur Malcolm Young. Da's ne gitarist, uut e muzikale emigrantnfamilie uut Schotland. D'n êestn bekendn zanger van de groep wos Bon Scott. AC/DC ad in eigen land rechtuut vele succes.

## Leedn
De groep bestoat uut zanger Brian Johnson (sedert 1980, achter de dôod va Bon Scott), de broers Angus en Malcolm Young (gitaar), Phil Rudd (drums) en Clyff Williams (basgitaar). Zyder weunn nu een heel ende uut mekoar. Johnson e Williams weun in Amerika, Angus in Olland (en is etrouwd met een Ollansche), Malcolm in Iengeland, Rudd in Nieuw-Zêeland.

## De noame en de controversje
De name *AC/DC*, die stoat vôor *Alternating Current/Direct Current* (wisselstroom/gelykstroom), eet de zuster van Angus en Malcolm (Margaret) bepeisd. Z'ad da geleezn up een elektrisch toestel. Sommige religieuze figuurn en AC/DC probeern te koppeln an satanisme (AC/DC = *Anti-Christ/ Devil's Child(ren)*, of oek nog *After Christ/Devil Comes* of *Anti Christ/Death to Christ*). Mor de groep eèt gezeid da 't ol gin woar is en da 't up undr systêem werkt wuk da zyder zeggn.

## Discografie
### Bekendste nummers
* Whole Lotta Rosie (1977)
* Highway to Hell (1979)
* Thunderstruck (1990)
### Studioploatn
* High Voltage (Aus.) (1975)
* T.N.T. (1975)
* High Voltage (1976)
* Dirty Deeds Done Dirt Cheap (Aus.) (1976)
* Dirty Deeds Done Dirt Cheap (1976)
* Let There Be Rock (Aus.) (1977)
* Let There Be Rock (1977)
* Powerage (1978)
* Highway to Hell (1979)
* Back in Black (1980)
* For Those About to Rock We Salute You (1981)
* Flick of the Switch (1983)
* Fly on the Wall (1985)
* Blow Up Your Video (1988)
* The Razors Edge (1990)
* Ballbreaker (1995)
* Stiff Upper Lip (2000)
* Black Ice (2008)
* Rock Or Bust (2014)
* Power Up (2020)

## Gimmicks
* Angus Young lopt op 't podium ossan round in e schoolkostuumtje. E doet nu en toen ouk de *duckwalk*, e dansje da Chuck Berry uutgevoen et.
* Brian Johnson droagt ossan e klaksje op zyn oofd.
* By *Whole Lotta Rosie* (dat over en oure goat), bloazn ze e kweetnie oe grôte pup'up (me nie ol te vele klêers an).
* Nunder uptreens endigen ossan me *For Those About To Rock (We Salute You)*. 't Stoan toene kanongs up 't podium, die vele leevn moakn, ider kêe da Brian Johnson *Fire* roept.

## In Belgje
* 'n Latste kêe dan ze in Belgje espeeld en (in Flanders Expo in Gent in 2000), is er êen van nunder faans van e tribune evolln en ne wos me zyn oar. 
* Z'en ouk ol êentige kêers in West-Vloandern espeeld. In 1977 deen z'uptreens in Poperienge, Erdryke en Oarelbeke. In 1978 wos 't in Kookloare te doen.

## Gallery

Image:Madrid-acdc 12.JPG
Image:Madrid-acdc 20.JPG
Image:Madrid-acdc 38.JPG
Image:Madrid-acdc 56.JPG


## Externe koppelienge
* Officieeln website

## Bronn
Londn

**Londn** of **Loendn** (Nederlands: *Londen*, sprikt uut: *Lonn*) is 'n oofdstad van 't Verênigd Keunienkryk e van Iengeland. 

De stad Londn legt in 't zuudôostn van Iengeland. Van 't westn na 't ôostn lopt de stroom de Theems. 't Oude centrum is de City, woa dander à peu près 5000 menschn weunn, moa woavan da 't financieel belang styf grôot is. In hêel Londn weunn d'r mêer of zeevn miljoen menschn. De agglomeroasje telt 'r zelfs twoalf miljoen. Londn ku je me recht e reedn e weireldstad noemn. 
350px|thumb|left|'n Thames met Tower Bridge.

## Attraksjes
* British Museum: e gratis museum met e collecsje die e miljoen joar geschiedenisse overspant
* Tate Modern: e museum voe moderne kunst
* Buckingham Palace: êen van de residensjes van keunienk Charles III en zyn vrouwe Camilla Parker Bowles 
* De Tower of London: vroeger e gevang, nu de plekke woa dan de krôonjuweeln zittn
* Harrods: e machtig grôotn wienkel
* Madame Tussaud's: 't wassnbeeldnmuseum

## Transport
Je ku na Londn goan mè 'n tring (Eurostar), mè 'n vlieger (der zyn vuuf vliegplings die Londn bedienn: Heathrow, Gatwick, Stansted, Luton en City Airport), of mè de bôot noa Dover.

## Sport
* In Grôot-Londn ei je e masse bekende voetbolploegn: Arsenal, Chelsea, Fulham, Tottenham Hotspurs, Watford, West Ham United, Charlton Athletic, Queens Park Rangers, Crystal Palace, Millwall, Wimbledon, Leyton Orient, Brentford...
* Oek in Londn is 't er êen van de belangrykste tennistornôoin ter weireld: Wimbledon, êen van de vier *Grand Slam*-tornôoin.
* Londn hèt ôok de nationoale stadiongs vo voetbol (Wembley), rugby (Twickenham) en cricket (Lord's).
* Londn was in 2012 vo den derde kê gasthêer van d' Olympische Speeln (tevôorn woarn ze doar ook in 1908 en 1948 g'houdn).
10 november

**10 november** is den 314stn dag van 't joar (315stn dag in e schrikkeljoar) in de gregorioansche kalender. 't Volgn nog 51 doagn toet 't ende van 't joar.
## Geboorn
* 1433 - Karel de Stoutn, Hertog van Bourgondië, Groaf van Vloandern
* 1483 - Moarten Luther, Duutsche theoloog
* 1577 - Jacob Cats, Hollandschn dichter, jurist en pollitieker
* 1668 - François Couperin, Fransche compositeur en organist 
* 1925 - Richard Burton, Welschn acteur
* 1928 - Ennio Morricone, Italioansche compositeur
* 1951 - Johan Vermeersch, West-Vlamschn oendernemer en foetbalvôorzitter
* 1960 - Rick de Leeuw, Hollandsche schryver en zanger

## Gestorvn
* 1938 - Mustafa Kemal Atatürk (57), êeste president van Turkeye
* 1982 - Leonid Brezjnev (75), pollitieker en leider gewist van de Sovjet-Unie
* 2008 - Wannes Van de Velde (71), Vlamsche zanger, dichter en kunstnoare
* 2015 - Helmut Schmidt (96), Duutsche pollitieker en oud boendskanselier
Katte

De **katte** (*Felis silvestris catus*, ook wel uuskatte genoemd) is een van d' oudste uusdiern van de mens. De gedomesticeerde katte makt deel uut van de familie van de katachtigen (Felidae). De oude noame wos *Felis domesticus*, teegnwoordig is da vervangn deur *Felis sylvestris catus*.

Der is e bewys da de Egyptenoaren ol in 4000 v.Chr. de katte addn vo uusdier. Moa der woarn ook al boern i de nederzettiengn van Kleen-Azië die e katte addn en da wos nog e kè twiduuzd joar doavoorn. Up Cyprus zyn der zest kattn evoun in groavn die 9500 joar oud zyn. Die kattn trokkn wel nog meer up d'echte wilde kattn. 

Omda de kattn goeie joagers zyn, zyn ze gedomisticeerd vo de groanvoorraadn va de mens teegn knaagdiern lik rattn en muuzn te beschermn. Tegenwoordig wordn ze voorol lik gezelschapsdier geoedn.

E mannelikke katte noemn ze ne **koater** of **katrol**, e vrouwelikke katte es e **kattinne**.

## Gedroagienge

thumb|left|E gemarbelde kattinne

Kattn zyn liever leeg dan moe. Ze zittn of liggn geirn in de zunne en sloapn, 't liefst van ol up ne warmn ounderground. Dat es ook nodig vo under teetn goe te doen verteirn. De meeste kattn sloapn twee keers zo vele lik ne miens. Jeuste lik by de leeuwn en de tygers lekkn z'under eigen proper mè under tounge. Ze doen da geweunlik voor of achter dan ze goan goan sloapn. Z'èn olle doage bykans twee eurn nodig vo de verzorgienge van under vel. Ze doen datte mè under tandn, speugsel en vette die eut en kliere boven de steirt komt. E katte weegt tusschn de twee noawf en neegn kilos.

Euskattn zyn solitaire beestn jeuste lik d'andere katachtigen (mè eutzounderienge van de lêeuw die in ne groep leeft). 't Es wel zo dat er ne lossn band bestoat tusschn kattn die in e grodder territorium leevn en die familje zyn van mekoar. 't Es ook gin problème om verschkillende kattn lik eusdier t'oudn, want z'èn gauwe ne familjeband mè mekoar en verdeeln toun et territorium ounder mekoar.

## Kattn in de kultuur (West-Vloandern)
*Kattestoet: olle drie joar in Yper
*De Kattige Kat: striep van Suske en Wiske, die nem ofspeelt in en round Yper en in 't nôorn van Vrankryk.

## Uutdrukkingn
*In den doenkern zyn olle katt'n grysde, of ook: 's nachts zyn olle katt'n grauw: Os de situoatieje niet duudelik is, kuje nie goêd oardeeln
*E katte in den doenkern makt rare sproungn, of ook: e katte in't nauwe makt rare sproungn: Ost benauwd wordt doed e mêns rare diengen.

## Externe koppeliengn
*Kattenencyclopedie
*Katten herkomst
*De honden en katten van de Belgen (Artikel van het Nationaal Instituut voor de Statistiek)
Marino Punk

**Marino Punk**, echte noame *Marino Bekaert* (Roeseloare, 10 moarte 1966) es nen professioneeln trekzak speler. 't Es een specioale verschinnienge, omda 't ne punker es, een imago die mêestol nie geassocieerd weirdt me trekzakkn. Ie treedt ip als solo-accordeonist sedert 1992, en ie speelt vôorol styln gelik musette, marche, scottish, tango, paso doble,... 

By 't grôte publiek es 't ie gekend van iptreedns in programma's ip den TV gelik *Afrit 9* (VRT) en *Ogenblik* (WTV). Ie stound ip de affiche van de Gentse Fêestn in 1998. In 2007 treedt ie o.a. ip in de Gentse Vooruit.

## Trivioal
Marino Punk is de schôonzeune va José De Cauwer.

## Discografie
* Extravaganza
* Solo accordeon
* Ambiance in 't Kot

## Externe koppelienge
*Officieeln website
10 moarte

**10 moarte** is de 69stn dag van 't joar (70stn dag in e schrikkeljoar) in de Gregorioansche kalender. Nog 296 doagn tout 't ende van 't joar.

## Geboorn
* 1503 - Ferdinand I van 't Illig Roomsche Ryk
* 1895 - Jules Vanhevel
* 1966 - Marino Punk

## Gestorvn
* 1585 - Rembert Dodoens
* 1924 - Karel Mestdagh
* 1983 - Willem Denys
Bouw

Den **bouw** is den economische secteur die 'em bezigoudt met 't zettn va weuniengn en andre bouwwerken. De kennisse die iervoe nodig is en de weetnschap die 'em doamee bezigoudt, is de bouwkunde.

't Werkn e masse verschillnde menschn in bouw, moa 'n metsenoare is wel 'n bekendstn.
Nieuwn tyd

De **Nieuwn tyd** es de geschiedkundige periode die lôopt va oungeveer 1500 tot round 1800. 't Es de periode die volgt ip de Middelêeuwen en voorofgoat an de Nieuwstn tyd. Istorisch gezien begunt de Nieuwn tyd met de ountdekkingsreizen, die in vulle Renaissance vieln. Eet wos den tyd woarin da de mins stillekesaan van de dogma's van de Katholyke keirke ofstaptige en de weireld ip een mêer weetnschappelyke manier benoaderde.

## Belangrike gebeurtenissn
* 1492: Ontdekkienge va Amerika deur Colombus en andere ountdekkiengsreizn
* Weetnschappelijke revolutie
* Industriele revolutie
* Kolonisoatie en verspreidienge van de Westerse beschoavienge
* Godsdienstoorloogn
Eigntydsn tyd

De **Eigntydsn tyd** es de geschiedkundige periode woarin da we nu zittn. Z'es begonn achter de Twiddn Weireldôorloge en volgt ip de Nieuwstn tyd.

## Gebeurtenissn
* Koudn oorloge: Muur va Berlyn, oorlogen in Vietnam, Rwanda en Irak, woapenwedlôop, vol van 't Communisme, 't begun van de ruumte woapenwedloop ...
* Dekolonisoatie
* Vôdere democratiezerienge van de geweunen burger me kiendjesgeld, vakansegeld, studiebuzzen, pensioen, ziekekassen, vakbounden ...
* Ontwikkelienge van de weetnschap en techniek in strôomversnellienge: atoomkracht, ruumtevoart, computer, internet, biotechnologie, genomenontroafelienge, ...
* De weireld als dorp en de doaripvolgende globoalisoatie
* De ipkomst van grôte internationoale organisoaties lik UNO, NATO, Benelux, Europeesche Unie, Internationoal muntfonds, Verênigde Noaties, Unesco, ...
* Ipkomste van de massa-media: radio, tv, computer, internet, West-Vlamse wikipedia
* Vervoagienge van de klassieke breuklynen in de moatschappy en de polletiek:
** de socioale breuklynen: arbeider, bediende, koaders, boazen, zelfstandigen, industriëlen; bevôorbeeld tussen liberoalen en sossen zyn er lankstom minder verschillen
** de ideologische-religieuze breuklynen en zuilen: de kerke split 't land nie mêe ip in twêeën en verliest euren invloed, evolusie noa êen ounderwys, godsdienst is gêen officieel polletiek argument nie mêe in de Westerse weireld, ol inspireern verschillnde polletieke partieen udder nog oltyd ip het gelôof.
* Polariserienge Westerse weireld - Islamweireld
Europese Unie

miniatuur|rechts|De vlagge van de EU

De **Europese Unie** es een polletiek-economische êeneid van 27 verschillende landn in Europa. De Unie es't er gekoomn achter de Twiddn Weireldôorloge om de vrede in Europa te bewoarn, en es geleidelik an uutgegroeid tot êen van de belangrikste economische machtn in de weireld.

## Geschiedenisse
* Europa, moe van ol dat ge-oorlog en gestook, besloot om mêer soamn te weirken. Uut die intentie es de Europese Unie onstoan by de oundertêkenienge van et Verdrag va Rôme ip 25 moarte 1957. Da verdrag wos oundertêkend deur 6 landn: de 3 Benelux-landn (België, Luxemburg en Olland), Itoalië, Vrankryk en West-Duutsland. 't Wos gin toeval da die landn tôpekwaamn, omdat ze in 1952 ol de **Europese Gemêenschap vo Kooln en Stoal** (EGKS) oan gevormd. Et verdrag va Rôme zorgde in êeste instantie vo de iprichtienge va de **Europese Economische Gemêenschap** (EEG), dus de noadruk lag nu ip de hele economie.
* 1967: Der weird beslist om de drie aparte organisoaties (EEG, EGKS en Euratom) soamn te voegn en de noame **Europese Gemêenschap** (EG) te gebruukn.
* In 1973 koomn et Verênigd Keunienkryk, Ierland en Denemarkn by de EG. Nôorweegn beslist by referendum om toch nie mee te doen, noa joarn ounderandeln.
* 1981: Grieknland komt by die EG.
* 1986: Spanje en Portugal zyn de nieuwste leedn. 
* 1993: In werkienge tredienge van et Verdrag van Maastricht, goegekeurd in 1992, weirdn de bevoegdeedn van de EG verder uitgebreid. Vanof ton klappn we van de **Europese Unie** (EU). Êen van de belangrikste beslissiengn wos et invoern van een gemêenschappelikke munte, en et invoern va een begrôtiengsdiscipline, de Moastrichtnorm genoamd. Die bepoalt da een land, om dêel uut te meugn moakn van de **Economische Monetaire Unie** (EMU), et begrôtiengstekort nie boovn de 3% van et Bruto Binnenlands Product (BBP) mag loatn koomn, en dat de totoale schuld nie mêer mag bedroagn dan 60% van et Bruto Nationoal Product (BNP).
* 1995: Zweedn, Ôostnryk, Finland treedn toe tot de EU. 
* 2002: Invoerienge van de gemêenschappelikke munte, de euro in een dêel van de unie. Sommigste landen, gelyk et Verênigd Keunienkryk, doen nie mee.
* Et volln va de Meur va Berlyn in 1989 zorgde vo een versnelde toetredienge va nieuwe landn: in 2004 koomn 10 nieuwe landn by de EU: Estland, Letland, Litouwn, Slovakeye, Slovenië, Tsjechië, Hongareye, Pooln, Malta en Cyprus.
* 2007: Toetredienge van Roemenië en Bulgareye. 
* 2009: Den Belg Herman Van Rompuy wordt verkoozn tout den êestn vôorzitter van den Europeeschen road.
* 2013: Toetredienge van Krowoasje.
* 2020: Vertrek van 't Verênigd Keunienkryk up 1 februoari 2020.
Martine Jonckheere

**Martine Jonckheere** (Roeseloare, 19 november 1956) es een West-Vlamsche actrice. Z'es ôofdzoakelyk verbound'n me VTM en es vôorol bekend van eur rolle als Marie-Rose Van Den Bossche-De Putter in de serie "Familie". Ze wos't er by vanof het begun van de serie in 1992.

In 2006 weird er borstkanker vastegesteld by Martine Jonckheere. Noa een borstamputatie lykt de kanker verdweenn, en treedt ze nu ip als een sôorte boegbeeld voo de ziekte.

## Tv-rolln
*1980: *Urbanus Strips*
*1980: *De Blijde Dag*, Adolphine
*1983: *TV-Touché*
*1986: *Adriaen Brouwer*
*1988: *Postbus X*, Bendeleidster
*1990: *Mijn Pama, Mapa*
*1991: *Bunker*
*1991: *De Bossen van Vlaanderen*, Clara Priem
*1991: *FC De Kampioenen*, Chantal De Graaf
*1991-1996: *Familie*, Marie-Rose De Putter
*1992: *Made in Vlaanderen: Willems & Co*
*1993: *Zomerrust*, Miranda
*1997-1998: *Unit 13*, Irina Breitner
*1998: *Heterdaad*, Aphotekeresse
*1998: *De Jacques Vermeire Show*
*1998: *De Kotmadam*, Martine Jonckheere
*1998: *Familie*, Marie-Rose De Putter
*1999-2007: *Verschoten & Zoon*, Magda Verschoten
*2005: *De Wet volgens Milo*: Mevrouw Toucourt
*2005: *Zone Stad*: Bestolen vrouwe
*2005: *Rupel*, Truus Rens
*2008: *Wittekerke*, Zyzelve ip de nacht van Exclusief
*2005-nu: *Familie*, Marie-Rose De Putter
## Film
*1989: *De Kapersbrief* (André van de Vijver), Ria
*1991: *Le Pénitent* (Jean-Pierre Bastid)
18 ogustus

**18 ogustus** is den 230stn dag van 't joar (231stn dag in e schrikkeljoar) in de Gregorioansche kalender. Nog 135 doagn toet 't ende van 't joar.

## Geboorn
*1830 - Frans Jozef I van Ôostnryk
*1924 - Maurits Sabbe, paster en theolôog
*1970 - Cédric Vasseur, Fransche coureur

## Gestorvn
*1765 - Frans I Stefan, keizer van 't Hillig Rôoms Ryk
*1957 - Huib Hoste, West-Vlamschn architect
*1979 - Leo Vanackere, West-Vlamsche politieker
1898

1895 - 1896 - 1897 - **1898** - 1899 - 1900 - 1901
't Joar **1898** is 't 98e joar in de 19e eeuwe volgenst de christelikke joartellienge.
## Geboorn
;april
* 8 - Achille Van Acker, West-Vlamsche polletieker
;juni
* 5 - Federico García Lorca, Spoanschn dichter en tonêelschryver
;november
* 21 - René Magritte, Belgische kunstschilder
## Gestorvn
;oktober
* 30 - Johan De Stoop
;december
* 25 - Georges Rodenbach
1967

't Joar **1967** is 't 67e joar in de 20e eeuwe volgenst de christelikke joartellienge.
## Gebeurtenissn
thumb|Memorioal ip 't kerkhof van Brussel (Evere) vo de slachtoffers van de brand in den Innovation (22 meie 1967).
*22 meie -  't Grôowoarnhuus *Innovation* in 't center van Brussel brandt hêlegans uut. 't Is den ergstn brand in de Belgische geschiedenisse mè 323 dôon en 150 gekwetste.
*13 juli - Tour de France: den Iengelsche coureur Tom Simpson sterft by de beklemmienge van de Mont Ventoux.
*3 september - Zweedn schoakelt over van lienks- noa reks ryen
*9 oktober - Den Argentynsche marxistische revolutionair en guerrillaleider Che Guevara wordt deur 't Bolivioans leger g'executeerd.
*3 december - E team van chirurgn ounder leidienge van Christiaan Barnard voert in Koapstad d' eerste transplantoasje van een herte uut. 
*9 december - Nicolae Ceauşescu wordt benoemd toet stoatshoofd van Roemenië.

## Muziek
Numero 1-hits: 
*The Beatles: *Penny Lane* - *Strawberry Fields forever* - *All You Need Is Love* - *Hello, Goodbye*
*The Bee Gees: *Massachusetts*
*Petula Clark: *This is my song*
*Boudewijn de Groot: *Het Land van Maas en Waal*
*Tom Jones: *Green green grass of home*
*The Kinks: *Waterloo Sunset*
*Manfred Mann: *Ha ha said the clown*
*Scott McKenzie: *San Francisco (be sure to wear flowers in your hear)*
*The Monkees: *I'm a Believer*
*Procol Harum: *A whiter shade of pale* - *Homburg*
*The Rolling Stones: *We love you* - *Dandelion*
*Sandie Shaw: *Puppet on a string*
*Keith West: *Excerpt from a teenage opera*
## Geboorn
;februoari
*14 - Mark Rutte, Hollandsche polletieker
*28 - Geert Lambert, West-Vlamsche polletieker
;april
*27 - Willem-Alexander van de Nederlandn
;meie
*1 - Zaza, pseudoniem van Klaas Storme, West-Vlamsche cartoonist 
*6 - Sven Gatz, Vlamsche polletieker 
;juni
* 28 - Hilde Crevits, West-Vlamsche politica
;juli
* 8 - Dries Vanhegen, West-Vlamschn acteur
;november
* 22 - Annemie Turtelboom, Vlamsche politica
;december
* 15 - David Černý, Tsjechischn beeldhouwer 
## Gestorvn
;juli
*24 - Jozef Cardijn, Belgische kardinoal en stichter van de KAJ
;ogustus
*15 - René Magritte, Belgische kunstschilder
;september
*13 - André Declerck, West-Vlamsche coureur
25 februoari

## Geboorn
* 1398 - Xuande, de vuufde keizer va China ut de Mingdynastie
* 1857 - René Vermandere
* 1959 - Lieven Lybeer
* 1992 - Nico Müller, e Zwitsersen otocoureur
5 april

**5 april** is de 95stn dag van 't joar (96stn dag in e schrikkeljoar) in de gregorioansche kalender. 't Volgn nog 270 doagn toet 't ende van 't joar.
## Geboorn
* 1588 - Thomas Hobbes, Iengelsche filosoof
* 1929 - Hugo Claus, West-Vlamsche schryver en dichter
* 1937 - John Loridon, Vlamschn basketter
## Gestorvn
* 2024 - Gwij Mandelinck, West-Vlamschn dichter
Brune puut

Nen **brune puut** (*Rana temporaria*) es 'n sorte puut en es tôpe met den groene puut êen van de mêest voorkomende sortn puutn in de Vloanders.  Gelyk da zinne noame zegt, es den brune puut redelyk bruun van kleur, me zworte striep'n ip zyn achterpôotn.  Ie eit ôok nen dounkerbrunen dessing ip zyn rugge en e zworte plekke bachtn zyn ôgen.

Zin teetn bestoa voornamelyk uut tettingn, vliegn en andre klêne bêesterie.

Juuste gelyk d'ander puutn es 't ie an woater geboundn vo de voortplantinge en doet ie ne wintersloap.
Nieuw-Zêeland

thumb|250px|Liggienge van Nieuw-Zêeland<br/>

**Nieuw-Zêeland** is e land in de Stillen Oceoan, te zuudôostn van Australië. 
’t Bestoat uut twêe grôte eilandn en e hêeln oop klêne eilandjes. Stoatsoofd is Charles III van 't Verênigd Keuninkryk, want Nieuw-Zêeland makt dêel uut van ’t Gemênebest. ’n Oofdstad is Wellington.

De noame komt va Zêeland, e provinsje in Olland. ’n Êestn Europeoan die Nieuw-Zêeland zag, wos een Ollander: Abel Tasman (van zyn achternoame komt *[[Tasmanië]]*, da juste ounder Australie ligt). De populaire toeristische bestemminge Abel Tasman National Park in 't nôordn van 't Zud-Eiland in Nieuw-Zêeland, is ôok nor em vernoemd. 

## Bevolkienge
D’ôorsprounkelikke inweuners van ’t land zyn Maori, die doar – volgens istorici - in de vroege Middelêeuwn natoe gekommn zyn vanut Polynesië. Zider noemn under land Aotearoa, da betjekent *Land van de lange witte wolke.* Vanof de joarn 1700 kwaamn d’r mêer e mêer Europeoanders. Nu zyn d’r nog om en by de 500.000 Maori. 
Van de 4 miljoen Nieuw-Zêelanders is 75% van Europeesche afkomste. 10% is Maori. Under toale is nog oltid een officiële toale in Nieuw-Zêeland mor Iengels is wel overool de voertoale.

## Economie
’t Bekendste exportproduct van Nieuw-Zêeland is de kiwi. E groene, rounde vruchte die vele vitamienn bevat. Vodder van de reste voern ze ôok vele vlêes, vis en out uut. 
De latste joarn komt Nieuw-Zêeland ôok styf bekend voe ze wyn.

## Sport
De populairstn sport is rugby. De *All Blacks*, de nationaaln rugbyploeg, is weireldberoemd. Vôorn iedern match doen ze e dans (de haka, in de tradiesje van de Maori) om de tegenstanders te verschrikkn.
1929

1926 - 1927 - 1928 - **1929** - 1930 - 1931 - 1932
't Joar **1929** is 't 29e joar in de 20e eeuwe volgenst de christelikke joartellienge.
## Gebeurtenissn
[thumb|Herbert Hoover, 31e president van de [Verênigde Stoatn]]
thumb| Mênigte vo 't gebouw van de New York Stock Exchange achter de beurscrash ip "Zwarte Dunderdag"
*10 januoari - Êeste ofleverienge verschynt van de strip "Tintin" of "Kuifje" van Georges Remi (pseudoniem: Hergé).
*11 februoari - Vaticoanstad wordt een ounofhankelyke stoat.
*4 moarte - Herbert Hoover wordt beëdigd ols 31e president van de Verênigde Stoatn.
*16 moarte - De Vlamsche Camiel Huysmans en de Woalsche  Jules Destrée oundertêkenen 't *Compromis des Belges*, woarin da separatisme verôordêeld wordt en culturele autonomie vo Vloandern en Wallonië wordt anveird.
*24 oktober - Beurscrash in New York, "Zwarte Dunderdag", begun van de weireldwyde "Grôte Depressie".
## Geboorn
* Staf Versluys
;moarte
* 5 - Patricia Carson
;april
* 5 - Hugo Claus
* 8 - Jacques Brel
* 26 - Herman Le Compte
;meie
* 4 - Ronald Golias
;juni
* 17 - Ward Ruyslinck
;juli
* 4 - Jerome Clinckemaillie
;november
* 2 - Germain Derijcke
## Gestorvn
6 april

**6 april** is de 96stn dag van 't joar (97stn dag in e schrikkeljoar) in de Gregorioansche kalender. Der volgn nog 269 doagn toet 't ende van 't joar.
## Gebeurtenissn
* 1127 - Brugge krygt stadsrechtn.
## Geboorn
* 1483 - Rafaël, Italioansche kunstschilder
* 1934 - Anton Geesink, Hollandsche judoka
* 1964 - David Woodard, Amerikoansche orkestdirigent en schryver
## Gestorvn
* 1520 - Rafaël
* 1528 - Albrecht Dürer, Duutsche kunstschilder en graveur